Старажытныя муры 250-ці гадовай святыні атулілі прыемнай прахалодай у нядзельны спякотны дзень сабраных вернікаў. Напачатку адбылася канферэнцыя на тэму сям’і. Правёў яе пробашч з Лучая. Святар засяродзіў увагу на тым, што Бог — Творца сужэнстваў. Ксёндз Мікалай нават прывёў статыстычныя дадзеныя разводаў, на якія ўплываюць такія факты, як шлюб, удзел у нядзельнай святой Імшы, супольная малітва. Сем’і, якія жывуць у блізкім кантакце з Богам, найбольш моцныя і трывалыя.